অমল তালুকদার, পাথরঘাটা (বরগুনা) : থামছেই না সুন্দরবনের হরিণ নিধন। প্রশাসন আছে। আইন আছে। বন আর বনের সম্পদ রক্ষায় বছরে কোটি-কোটি টাকা সরকারের গচ্ছাও যাচ্ছে। কিন্তু লাভ হচ্ছে কি? এই প্রশ্ন এখানকার সচেতন মহল বিশেষের। কারা এমন সাহস পায় র‌্যাব, কোষ্টগার্ট, ফরেষ্ট, পুলিশসহ দেশের আইন-শৃংখলা রক্ষাকারী বাহিনীর সজাগ দৃষ্টি উপেক্ষা করে সুন্দরবনের মায়াবী হরিণের গলায় ছুড়ি চালাতে? তবে কি হরিণ পাচারকারীরা কোনোকালেই দমন হবেনা।